**Poziv medijima-** Konferencija posvećena izjednačavanju mogućnosti za osobe s invaliditetom

U Čapljini će u četvrtak i petak 9. i 10. listopada 2014. godine biti održana dvodnevna konferencija «Implementacija Strategije za izjednačavanje mogućnosti za osobe s invaliditetom u Federaciji BiH».

Konferenciju organizira Federalno ministarstvo rada i socijalne politike, a cilj je da se sa partnerima iz nevladinog sektora koji se bave problematikom osoba s invaliditetom razmotri sadašnje stanje i perspektive petogodišnje Strategije, čiji je cilj unapređenje života navedene populacije.

**Konferencija će biti otvorena u hotelu Mogorjelo u Čapljini u četvrtak 9. listopada u 11.30. sati.**

Pozivamo medije da prisustvuju ovom događajukada će bit i potpisan Protokol o suradnji između Federalnog ministarstva rada i socijalne politike i Koalicija nevladinog sektora/udruga iz cijele Federacije BiH, čiji je cilj suradnja u realizaciji Strategije za izjednačavanje mogućnosti za osobe sa invaliditetom u Federaciji BiH 2011.-2015.

U Federaciji BiH, svaka županija/kanton ima svoju Koaliciju, kroz koju djeluju brojne udruge i organizacije osoba s invaliditetom, koje zajedničkim djelovanjem sudjeluju u radu Koalicije i pridonose osvarivanju i izjednačavanju prava osoba s invaliditetom.

Koaliciju nevladinog sektora za realizaciju projekata iz Strategije, podržat će Federalno ministarstvo rada i socijalne politike, u ukupnom iznosu od 100 tisuća KM. Protokol o Suradnji će potpisati federalni Ministar rada i socijalne politike Vjekoslav Čamber i lideri sedam županijskih/kantonalnih Koalicija, dok je za preostale tri Koalicije iz tri županije u tijeku raspisani javni natječaj.

Konferencija će biti zatvorena 10. listopada u 12.00 sati.

Više informacija putem telefona: 033 255 435, email: toni.culjak@fmrsp.gov.ba

Predstavnici sedam koalicija koje će potpisati sporazum o suradnji:

|  |  |  |
| --- | --- | --- |
| **NAZIV UDRUŽENJA** | **KANTON/ŽUPANIJA** | **PREDSTAVNIK** |
| Savez slijepih KS  | KANTON SARAJEVO | Fikret Zuko |
| ''Radosti druženja''Bihać | UNSKO-SANSKI KANTON | Mirsada Hodžić |
| ''Lotos'' Tuzla | TUZLANSKI KANTON | Suvad Zahirović |
| ''Leptir'' Bugojno | SREDNJOBOSANSKI KANTON | Biserka Božić |
| ''Zajedno smo jači'' Mostar | HERCEGOVAČKO-NERETVANSKA ŽUPANIJA | Jasna Rebac |
| ''Utjeha'' Široki Brijeg | ZAPADNOHERCEGOVAČKA ŽUPANIJA | Tatjana Kosak |
| ''Zajedno možemo'' Livno | HERCEG-BOSANSKA ŽUPANIJA | Šemsija Dželadini |